গোদাগাড়ীতে নসিমনের চাঁদা না দেওয়ায় ইট-পাটকেল নিক্ষেপ ২ গরুর মৃত্যু | অনাবিল সংবাদ
বৃহস্পতিবার, সেপ্টেম্বর ৭, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
গোদাগাড়ীতে নসিমনের চাঁদা না দেওয়ায় ইট-পাটকেল নিক্ষেপ ২ গরুর মৃত্যু
প্রকাশকাল- ২১:২৯,জুলাই ২, ২০১৭,রাজশাহী বিভাগ বিভাগে
নাজিম হাসান,রাজশাহী প্রতিনিধি:
রাজশাহীর গোদাগাড়ী পৌরসভার সুলতানগঞ্জ এলাকায় চাঁদাবাজদের তাড়া খেয়ে পালাতে গিয়ে একটি নসিমন দুর্ঘটনার কবলে পড়ে দুই গরুর মৃত্যু হয়েছে। আহত হয়েছেন নছিমনের চালক মনিরুল ইসলাম (২৫) ও আরও তিন গরু। পরে আহত তিন গরু জবাই করা হয়। গরুবাহী নসিমন থেকে চাঁদা আদায় করছে স্থানীয় একটি চক্র। স্থানীয় আওয়ামী লীগ-যুবলীগের পরিচয়ধারী ওই ব্যক্তিরা চাঁদা না দিলে গরুবাহী যানবাহনের চালককে মারপিট করছেন। চাঁদাবাজদের সঙ্কেত না মেনে পালাতে গেলে গরুবাহী যানবাহনকে লক্ষ্য করে ইট-পাটকেলও নিক্ষেপ করেন তারা। আজ রোববার ভোররাতে এমনই একটি গরুবাহী নসিমন চাঁদা না দিয়ে পালাতে গেলে চাঁদাবাজরা চালককে লক্ষ্য করে ইট-পাটকেল নিক্ষেপ শুরু করেন। এতে চালক নিয়ন্ত্রণ হারিয়ে বিপরীত দিক থেকে আসা একটি ট্রাকের সঙ্গে মুখোমুখি সংঘর্ষ ঘটান। এতে মনিরুল ইসলাম (২৫) নামে নসিমনের ওই চালক গুরুতর আহত হয়েছেন। ঘটনার পর স্থানীয়রা তাকে গোদাগাড়ী ৩১ শয্যা হাসপাতালে নিয়ে যান। কিন্তু তার অবস্থা আশঙ্কাজনক হওয়ায় সেখানে কর্তব্যরত চিকিৎসক তাকে রাজশাহী মেডিকেল কলেজ (রামেক) হাসপাতালে স্থানান্তর করেন। জানা গেছে, চালক মনিরুল ইসলামের বাড়ি চাঁপাইনবাবগঞ্জের আলীনগর ভূতপুকুর গ্রামে। তার বাবার নাম হাবিবুর রহমান। এই দুর্ঘটনায় নসিমনের হেলপারও আহত হয়েছেন। তাকে প্রাথমিক চিকিৎসা দেওয়া হয়েছে। এছাড়া দুর্ঘটনায় দুটি গরু মারা গেছে। আহত আরও তিনটি গরুকে জবাই করা হয়েছে। প্রত্যক্ষদর্শীরা জানান, ভোররাতে চাঁপাইনবাবগঞ্জ থেকে ওই গরুবাহী নসিমনটি রাজশাহীর সিটিহাটে যাচ্ছিল। ওই সময় স্থানীয় কয়েকজন যুবক চাঁদার জন্য নসিমনটিকে থামতে সঙ্কেত দেয়। কিন্তু চালক তাতে সাড়া না দিয়ে চলে যাচ্ছিলেন। এ সময় চাঁদাবাজরা ইট-পাটকেল নিক্ষেপ শুরু করলে চাঁপাইনবাবগঞ্জগামী একটি ট্রাকের সঙ্গে নসিমনটির মুখোমুখি সংঘর্ষ ঘটে। স্থানীয়রা জানান, রাজশাহী-চাঁপাইনবাবগঞ্জ মহাসড়ক দিয়ে যাতায়াতকারী গরুবাহী যানবাহনগুলো থেকে সুলতানগঞ্জ এলাকায় চাঁদা আদায় করেন স্থানীয় জামরুল, জাকু সোহেল, কালু, রাজিব, এনামুল ও তার ছেলে নবী। গোদাগাড়ী পৌরসভার নামে এই চাঁদা আদায় করা হয়। আর চাঁদার একটা অংশ যায় স্থানীয় আওয়ামী লীগের কয়েকজন নেতার কাছে। রোববারও এসব চাঁদাবাজরা সেখানে চাঁদাবাজি করছিলেন। দুর্ঘটনার পর স্থানীয় এক ব্যক্তি সেখানকার একটি ভিডিওচিত্র ধারণ করেন। তাতে দেখা যায়, দুর্ঘটনার পর প্রায় ২৫ বছর বয়সী এক যুবককে ঘিরে ধরেছেন কয়েকজন ব্যক্তি। তারা তার কাছে জানতে চাইছেন কেন টাকা আদায় করা হচ্ছে। ওই যুবক নিজে কোনো মন্তব্য না করে নবীর সঙ্গে কথা বলার জন্য পরামর্শ দিচ্ছেন। এ বিষয়টি নিয়ে কথা বলতে এনামুল ও তার ছেলে নবীর সঙ্গে যোগাযোগের চেষ্টা করা হয়। তবে তাদের সঙ্গে কথা বলা সম্ভব হয়নি। কথা বলতে গোদাগাড়ী পৌরসভার মেয়র মনিরুল ইসলাম বাবুর মুঠোফোনেও ফোন করা হয়। তবে তিনি ধরেননি। গোদাগাড়ী থানার ভারপ্রাপ্ত কর্মকর্তা (ওসি) হিপজুর আলম মুন্সি বলেন, এ ধরনের দুর্ঘটনা দুঃখজনক। সকালে ঘটনা শোনার পর তিনি এ বিষয়ে খোঁজ নিয়েছেন। কয়েকজন চাঁদাবাজের নামও জানতে পেরেছেন। খুব দ্রুতই তিনি তাদের বিরুদ্ধে ব্যবস্থা নেবেন। ৫-৬ মাস আগে ওই এলাকায় একবার পৌরসভার নামে চাঁদা আদায় করা হতো। তখন জানতে পেরে তিনি সেটি বন্ধ করেছিলেন। ওসি জানান, এখন ভোররাতের দিকে একটি চক্র ওই এলাকায় গরুবাহী যানবাহন থেকে চাঁদা আদায় করেন। তবে এ বিষয়ে কেউ পুলিশকে আগে জানাননি। দুর্ঘটনার পর তিনি বিষয়টি জানতে পেরে গোদাগাড়ী পৌর মেয়রের সঙ্গে কথা বলেছেন। মেয়র তাকে জানিয়েছেন- চাঁদা আদায়ের সঙ্গে পৌরসভার কোনো সংশ্লিষ্টতা নেই।
Comments Off on গোদাগাড়ীতে নসিমনের চাঁদা না দেওয়ায় ইট-পাটকেল নিক্ষেপ ২ গরুর মৃত্যু
← তিন নেতার আগমনে তানোরে ঈদের রাজনীতিতে চাঙ্গা
রাজশাহীতে অন্যের জমিতে জামাত নেতার পলিটেকনিক →
সাম্প্রতিক সংবাদ
চাটমোহর এ অগ্নিকান্ড
যশোর-বেনাপোল সড়কে দুর্ঘটনায় এক মটর সাইকেল আরোহী নিহত
ফেসবুকে কুরুচিপূর্ণ ছবি পোষ্ট করার অভিযোগে যুবক গ্রেপ্তার আটঘরিয়ায়
বড়াইগ্রামে মোবাইল নেটওয়ার্ক ব্যবস্থার উন্নয়নের দাবীতে মানববন্ধন
মায়ানমারে গণহত্যা বন্ধের দাবীতে বড়াইগ্রামে মানববন্ধন ও বিক্ষোভ মিছিল
কুষ্টিয়া সদর উপজেলার ঝাউদিয়ায় আওয়ামিলীগ এর দু পক্ষের সংঘর্ষে দুই জন নিহত
সাঁথিয়ায় একক নির্বাচনী এলাকা ঘোষণার দাবিতে মানববন্ধন
নওগাঁর আত্রাইয়ে বন্যার্তদের সেবায় ফ্রি মেডিক্যাল ক্যাম্প অনুষ্ঠিত।
উল্লাপাড়ায় পানির উপর ব্যতিক্রমী দ্বিতল ঈদগাহ মাঠে ঈদের নামাজ আদায়
ভূমির কাগজপত্র সুরক্ষাকে গুরুত্ব দিয়েই নতুন ভূমি অফিস নির্মাণ হচ্ছে : ভূমি মন্ত্রী
পাবনা-৩ আসনে বিএনপির মনোনয়ন প্রত্যাশী জহুরুল ইসলাম বকুলের মতবিনিময় সভা
বড়পুকুরিয়া কয়লা খনি শ্রমিকদের বেতন বৃদ্ধি করে ২৩ হাজার ৫৫ টাকা
পাবনা সাংস্কৃতিক চত্বরে সাংস্কৃতিক আড্ডা
গাজীপুরে বঙ্গবন্ধু সাফারি পার্কে মোবাইল ফোন নিয়ে ভোগান্তি
গাজীপুরে ড্রামে স্কুল শিক্ষিকার লাশ ঃ সম্পদ নিয়ে বিরোধেই খুন হন শিক্ষিকা নার্গিস
রাজশাহী ও চলনবিলের সংবাদ
চাটমোহর এ অগ্নিকান্ড
ফেসবুকে কুরুচিপূর্ণ ছবি পোষ্ট করার অভিযোগে যুবক গ্রেপ্তার আটঘরিয়ায়
বড়াইগ্রামে মোবাইল নেটওয়ার্ক ব্যবস্থার উন্নয়নের দাবীতে মানববন্ধন
মায়ানমারে গণহত্যা বন্ধের দাবীতে বড়াইগ্রামে মানববন্ধন ও বিক্ষোভ মিছিল
সাঁথিয়ায় একক নির্বাচনী এলাকা ঘোষণার দাবিতে মানববন্ধন
নওগাঁর আত্রাইয়ে বন্যার্তদের সেবায় ফ্রি মেডিক্যাল ক্যাম্প অনুষ্ঠিত।
ভূমির কাগজপত্র সুরক্ষাকে গুরুত্ব দিয়েই নতুন ভূমি অফিস নির্মাণ হচ্ছে : ভূমি মন্ত্রী
পাবনা-৩ আসনে বিএনপির মনোনয়ন প্রত্যাশী জহুরুল ইসলাম বকুলের মতবিনিময় সভা
পাবনা সাংস্কৃতিক চত্বরে সাংস্কৃতিক আড্ডা
গাজীপুরে বঙ্গবন্ধু সাফারি পার্কে মোবাইল ফোন নিয়ে ভোগান্তি
তানোরে শিক্ষা অফিসের ভবন নির্মানে নিম্মমানের সামগ্রী ব্যবহারর অভিযোগ
বাঘায় ৭ মাদকসেবীর বিভিন্ন মেয়াদে কারাদণ্ড
পুঠিয়ায় অপহরণের নাটক সাজিয়ে ফাঁসানোর চেষ্টাকারী বিরুদ্ধে সংবাদ সম্মেলন
রাজশাহীতে সম্ভাব্য প্রার্থীদের ঈদ শুভেচ্ছায় পোস্টারে পোস্টারে মুখরিত জাতীয় রাজনীতি
শ্রীমঙ্গলে ২ সন্তানের জননীর মৃত্যুর সুষ্ট তদন্ত দাবী

Top
প্রকাশক
সম্পাদকমন্ডলী
সরকার রুহুল আমীন
প্রধান সম্পাদক: শাকিল ইফতেখার
সহযোগী সম্পাদক: মাসুদ রানা
মোবাইল-০১৭১১১১১৭৩৬
সম্পাদক: ইকবাল কবির রনজু
নির্বাহী সম্পাদক: আব্দুল লতিফ রঞ্জু
ইমেইল-rafishafin09@gmail.com
বার্তা সম্পাদক: মোঃ মনিরুজ্জামান ফারুক
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০